### 16.    Beslutning om udpegning af bestyrelsesmedlemmer til Voksenspecialskolen CSU Kalundborg

**Åbent**

Sagsnr.: 326-2018-10215       J.nr.: 00.01.00           Dokumentnr.:
326-2018-81603

**Sagstype**

Beslutning.

**Resume og sagens baggrund**

Kommunalbestyrelsen besluttede på mødet den 31. januar 2018,
at de fremover ikke ønskede at være repræsenteret i bestyrelsen for Voksenspecialskolen
CSU Kalundborg. På baggrund af bestemmelserne i Lov om specialundervisning for
voksne skal Kommunalbestyrelsen dog fortsat udpege nye medlemmer af bestyrelsen
for Voksenspecialskolen CSU Kalundborg.

**Indstillinger**

Direktøren indstiller, at

1. Regitze Jacobsen,
Koordinator for Ungdommens Uddannelsesvejledning, udpeges til bestyrelsen for Voksenspecialskolen
CSU Kalundborg.

2. Alex Simonsen,
Konsulent i Fagcenter Børn, Læring og Uddannelse, udpeges til bestyrelsen for Voksenspecialskolen
CSU Kalundborg.

**Behandling**

Børn- og Familieudvalget, Økonomiudvalget og
Kommunalbestyrelsen

**Sagsfremstilling**

Voksenspecialskolen CSU Kalundborg udbyder blandt andet den
særligt tilrettelagte ungdomsuddannelse for unge med særlige behov (STU). CSU
står for Center for Specialundervisning. Ifølge Lov om specialundervisning for
voksne skal kommunalbestyrelsen udpege 2 medlemmer til bestyrelsen (§ 6 c).
Kommunalbestyrelsen kan beslutte at uddelegere kompetencen til Børn- og Familieudvalget
eller administrationen.

Bestyrelsens opgaver er at fastlægge budget inden for den
økonomiske ramme fastlagt af Kommunalbestyrelsen, afgive udtalelse ved
ansættelse/afskedigelse af afdelingsledere, lærere og andet personale, samt
fastsætte retningslinjer for skolens tilbud. Bestyrelsen skal ifølge loven
bestå af:

· 2 medlemmer udpeget af kommunalbestyrelsen.

· 2 medlemmer udpeget af de handicappedes organisationer.

· 2 medlemmer valgt af og blandt undervisningsinstitutionens lærere
og øvrige medarbejdere. Heraf skal mindst én være lærer.

· 1 medlem valgt af og blandt undervisningsinstitutionens
deltagere.

Det er ikke et krav, at de udpegede er medlemmer af
kommunalbestyrelsen. Da Kommunalbestyrelsen i januar 2018 besluttede, at de
fremover ikke ønskede at være repræsenteret i bestyrelsen, anbefaler
administrationen, at der udpeges to medarbejdere fra administrationen, som
arbejder med unge- og uddannelsesområdet. Der peges på Regitze Jacobsen, som er
Koordinator for Ungdommens Uddannelsesvejledning, og Alex Simonsen, som er
konsulent i Fagcenter Børn, Læring og Uddannelse og blandt andet arbejder med udsatte
unge.

CSU Kalundborg vil sørge for at de øvrige medlemmer til
bestyrelsen bliver valgt.

**Økonomiske konsekvenser**

Ingen.

**Børn- og Familieudvalgets møde
den 8. august 2018:**

Anbefales.

Ulrike Olesen (A) kan ikke tiltræde anbefalingen.

**Økonomiudvalgets møde den 22.
august 2018:**

Anbefales.

Karina Thygesen og Mia Andersen, A, kan ikke tiltræde
anbefaling, idet de ønsker, at et kommunalbestyrelsesmedlem udpeges hertil.

Jakob Jeppesen og Jenny Thomsen, O, tager forbehold.